Στέλιος Καρδάρας

Ο Στέλιος Καρδάρας ή Σπανός (Πειραιάς, 1926 - Δραπετσώνα, 1944) ήταν Έλληνας αντιστασιακός, μαχητής του ΕΛΑΣ και ομαδάρχης της ΟΠΛΑ. Έδρασε στην ευρύτερη περιοχή του Πειραιά και εκτελέστηκε με φριχτό τρόπο από τα Τάγματα Ασφαλείας, σε ηλικία 18 ετών, στις 18 Αυγούστου 1944.

Βιογραφία

Ο Στέλιος Καρδάρας γεννήθηκε στον Πειραιά το 1926 σε μια φτωχή οικογένεια προσφύγων από τη Μικρά Ασία. Έμεναν οικογενειακώς στην συνοικία Αγιά Σοφιά του Πειραιά. Από μεροκάματο σε μεροκάματο, ο Στέλιος ζούσε "μεροδούλι μεροφάι" μέχρι την εποχή της Κατοχής που όρθωσε το ανάστημά του στον Γερμανό κατακτητή.

Η δράση του στην Εθνική Αντίσταση ξεκινά ως σαλταδόρος. Από εκείνα τα παιδιά που πήδαγαν σε γερμανικά καμιόνια και πέταγαν στους συντρόφους τους ότι πολύτιμο έβρισκαν, ενώ ακόμα το όχημα ήταν εν κινήσει. 

Στη διάρκεια της Κατοχής έγινε μέλος του ΕΑΜ Κοκκινιάς, του εφεδρικού ΕΛΑΣ Αθήνας και του ΚΚΕ. Ξεκίνησε τη δράση του ως σαλταδόρος, κλέβοντας όπλα για λογαριασμό του ΕΛΑΣ και τρόφιμα, τα οποία μοίραζε στον κόσμο. Θα δράσει ως σαμποτέρ, οπλισμένος μόνο με ένα "Parabellum". Διακρίθηκε για τη δράση του και έγινε ομαδάρχης της ΟΠΛΑ.

Διακρίθηκε ιδιαιτέρως για τη γενναιότητα που επέδειξε στη Μάχη της Κοκκινιάς στις 7 Μαρτίου 1944. Παρά το νεαρό της ηλικίας του (ήταν μόλις 18 ετών το 1944) είχε μεγάλη φήμη στους συναγωνιστές και στους εχθρούς του. Συνελήφθη στις 18 Αυγούστου 1944, μια μέρα μετά το Μπλόκο της Κοκκινιάς από τα Τάγματα Ασφαλείας,Στέλιος Καρδάρας. Ο 18χρονος ήρωας της αντίστασης που δολοφόνησαν οι ταγματασφαλίτες, αφού πρώτα του έκοψαν τα γεννητικά όργανα... βασανίστηκε φρικτά, τον ευνούχισαν και τον εκτέλεσαν στην περιοχή Αγίου Διονυσίου της Δραπετσώνας. Το τιμωρό χέρι του λαού Η δράση του ΕΛΑΣ και της ΟΠΛΑ στην κατεχόμενη πρωτεύουσα 1942-1944 Συγγραφέας: Ιάσονας Χανδρινός, σελ 236-237 

Για τον μαρτυρικό θάνατο του Καρδάρα, ο σπουδαίος ρεμπέτης Μιχάλης Γενίτσαρης έχει γράψει τραγούδι, το οποίο παρουσιάστηκε στις εκδηλώσεις του ΕΑΜ για την Απελευθέρωση το 1944."Στέλιος Καρδάρας-Μιχάλης Γενίτσαρης" 

Εξωτερικός σύνδεσμος
Στέλιος Καρδάρας (Μιχάλης Γενίτσαρης)
https://www.youtube.com/watch?v=k8BunMqs9Dc

 Παραπομπές 

Κατηγορία:Μέλη του ΕΑΜ
Κατηγορία:Μέλη του ΕΛΑΣ
Κατηγορία:Μέλη της ΟΠΛΑ
Κατηγορία:Έλληνες κομμουνιστές
Κατηγορία:Εκτελεσθέντες αντιστασιακοί